OpenLLM-France/wikimedia huggingface dataset:
# Ar er pehet Véniel

| ◄ Ar en Orgueil | Ar er pehet Véniel | Ar en Humilité ► |
1° CONSIDÉRET é teliet en dout caz vras doh er pehet véniel a balamort ma ra offance de Zoué, d’un Doué infinimant mad hac e vérit bout câret drest quement tra zou ol ; a balamort ma yeinna, ma vihanna é garanté dohemb, hac hun hani doh t’ou ; a balamort ma condui a nebedigueu d’er pehet marhuel, hac èl-cé d’en dannation éternel ; a balamort hoah ma hès mui a valice én ur pehet véniel, eit n’en dès a vadeleah én ol œvreu e elleoh gobér. Cair é gout é hès ur malice bras ér pehet véniel, a p’er punisse en Eutru Doué ér bed-men dré quement a visérieu, hac ér bed aral dré boénieu n’éellér quet comprenein.
2.° Considéret ne hoès treménet dé erbet én hou puhé, n’hou pehai groeit hou pehédeu véniel dré valice hac exprès, dré sompren hac hemb calz a avis, dré oannedigueah, dré chongeu, a pe ne hoès queméret sourci de bellat bean assès er-ré inutil, pé énep d’en nessan, pé e zoug d’en avarice pé d’ur pehet aral benac, a ne vehai meit d’er bagatel, d’er hol amzér, dré œvreu, é obér un dra benac e zou drouc, pé e zou mad, mæs dré vanité, pé eit pligein d’en dut ; dré omission, é lezel un dra e zeliet gobér hemb n’er groet, é vanquein a sentein doh er chongeu mad e zegasse Doué deoh.
O men Doué ! avouéein e ran é ma carguet mem buhé a behédeu ; bet ha bremen ne mès groeit meit hou ç’offancein. Mal é demb changein a vuhé, m’inean peur ; gùel vehai demb cessein a vihuein, eit bihuein hoah èl én amzér treménet.
3.° Er remæd doh er pehet véniel e zou considérein liès é ma én ur fæçon benac dangerussoh eit er pehet marhuel, raq ne guemérér quet poén d’hum gorrigein a nehou. Un inean e vehai sourcius de zihoal doh er pehet véniel, e vehai imbèr amzér én ur stad ihuel a santeleah. Ret-é chongeal liès n’en dès pehet erbet, ne vern péh quer bihan é, n’en dé brassoh drouc eit en ol colleu ha misérieu ag er bed-men. Quentéh èl ma vehet couéhet é unan benac, queméret ur glahar bras, hac ur benigen benac poénius d’ober quel liès gùéh ma couéhehet.
# Ar falc’her (Lec’hvien)

* An heol a strink skeduz a-dreist d’ar meneio,
* Har a ra lugerni ar gliz war ar branko ;
* Er c’hoajo e klever richan al laboused,
* Dudiuz, ’dreuz d’ar gwe gant an avel douget,
* En tour an iliz koant ar c’hleier ’zav o mouez
* Da zigas zonj d’an holl deuz an anaon kez
* Galvet d’ober o feuc'h gant an otro Doue,
* Hag a lar d’ar re veo pedi stard evit-e.
* Eun den e-kreiz e noad, skanv ha zeder a ia
* He-unan gand an hent, gant eur falc’h war e skoa,
* Hag en eun dorn d’ean eur voutaillad jist mad…
* A-benn en-berr d’an noz ’vo falc’het foenn er prad.
* Diwisket e borpan, tronset e vilgino,
* E rocheden dibrenn, e askle dizolo,
* Lemmet gant-an e falc’h, e krog gant e labour,
* Dindan an heol skeduz a lak an treo flour.
* Ar yeot glaz war e lerc'h a goe founnuz-founnuz,
* Hag o welet anê, ’kreiz al labour poaniuz
* A ra d’eur c’houezen stank redek diouz e dal,
* E galon gant ar joa ’n em laka da dridal,
* « ’Vid ar bla, emean, pa deuo ar goanv kri,
* Ma loened en o c’hraou ’nevo foenn da dibri ;
* Ma c’hezk, a dra zur, a deuo tomm o goad,
* Ha ma zaout, gwellaet, a roio d’in lez mad.
* « Ha mar plij da Zoue, ’zo bras e vadelez,
* Skuilh e vennoz warn-on ha war ma ziegez,
* Me a vo peet mad deus ar boan ’m euz hirie,
* Ha kichen eun tantad me diskuizo neuze… »
* O sonjal kement-se e kav e nerz kresket ;
* E falc’h e-mesk ar yeot a red buhan bepred,
* Ha daoust d’ar c’houezen ’zo deuz e dal o redek,
* Ankouaet ’ra e boan, mui-ouz-mui kalonek.
* Eur veach an amzer e chom eur pennadik
* Ha mont a ra laouen d’evan eur bannac’hik
* Deuz ar voutaill kuzet du-hont en troad ar c’hleu,
* Rag an heol a zo tomm, hag ar sec’hed a deu.
* … Sethu an abardae : Achu eo an devez,
* Ar falc’her ia d’ar gear ha gant-an levenez.
* Skuiz eo, ha war an hent e dreid a goe pouner ;
* Mez e galon bepred ’zo evruz ha zeder.
* Gwelet a ra e di, du-hont ’barz an draonien,
* Ha deuz ar siminal e sav eur vogeden ;
* Bremaïk, gant e wreg ha gant e vugale
* E tebro zouben vad, ouz an dol ’n e goaze.
* …Bean zo eur falc’her ha na ve skuiz kammed,
* Falc’had a ra an dud dre bevar c’horn ar bed,
* Ha heb bean lemmet, e falc’h ve lemm delc’h-mad ;
* Heb dale, marteze, e teuo d’hon falc’had.
* An Tremener.
* 29 a viz Gouelen 1898.
# Ar falc’herien

Oberennoù damheñvel pe handelvoù all zo ivez, gwelout Ar falc’herien (Arvorig).
Ar gouel kaer a vo grêt en Rostrenn, ’benn an 21 a viz gouere, a zigaso da zonj, — ha grêt eo evit ze, — eus ar varzez Koulmig Arvor, Filomena Cadoret, e teu an envor hag ar c‘heun a zo d’ezi da greski, dre ma tizroer war he buhe ha war hec’h oberou.
Kerneviz holl a deuio da lidan eur gouel grêt evit meuli eur bugel d’ê hag he devoa roet da « veneiou Kerne » he c’halon hag he mouez, eur vouez seurt a zo bet klevet nebeut o tiston en yez ar Vretoned.
Bep sun, adalek breman, e vo kavet aman unan eus he zoniou, darn koz moulet, darn all ha n’int ket bet moulet biskoaz.
| Kerkent ha goulou-de, Me ’glev ar falc’herien, | $\left.{\begin{matrix}\\\\\end{matrix}}\right\$ | Bis |
# Ar fals testeni

| ◄ An Aluson | Ar fals testeni | Ar gaou ► |
Doue dre an eisvet gourc’hemen a difen ar fals testeni, ar gaou, an detraction, an insult, ar soupçono ha jugeamancho temerer. Ar fals testeni a so un deposition greet en justiç a enep ar virionez. Ur c’hrim eo, ur parjur, ur c’has reservet. En peder fæçon e voar fals test.
1°. En ur accusi un innoçant.
2°. En ur assuri un dra faus.
3°. En ur servigi a acto pe titro faus. Ar re o fournis a so coupabl eus ar memes crim.
4°. En ur nac’h ar virionez pa ve goulennet gant ur Barner legitim.
Ar fals testeni a so ur c'hrim horrupl. Quemeret а rа Doue da dest eus ar gaou, violi a ra an oll justiç, hac alies e toug d’an nessàn un domaich irreparabl. Doue a gondaon ar fals test d’ar maro eternel. Ar gouir canon pe ecclesiastiq en c’hondaon, 1°. Da seiz vloas a binigen. 2°. Eo discleriet infam. 3°. Da vezàn punisset corporellamant ; hac al lezenno civil er c’hondaon ive d’ar maro.
# Ar falc’herien (Arvorig)

Oberennoù damheñvel pe handelvoù all zo ivez, gwelout Ar falc’herien.
Kerkent ha goulou-de, Me ’glev ar falc’herien :
$\left\{{\begin{matrix}\\\ \end{matrix}}\right.$
diou wech
O youc’hadennou seder,
A diston er maeziou,
Ken a dregern er pellder
Ekleo an traouiennou.
Heol nerzus mezeven
’N eus sec’het an trevad,
Ar prajou, ’vel ar mor bras,
Hinjet gant an ezen,
A led dindan an oabl glas
O gwagennou melen…
Laouig, ar mevel bras,
A voulc’h an troc’h kentan,
Hag ar filc’hier didrue
A diskarr ar bleuniou,
En eur vernian a goste,
Ar foen e restennou.
Pegen kaer eo gwelet
Falc’hadegou Kerne,
Pa vez renket, leun a lorc’h,
Beteg ugent pôtr mat,
O kas gante beb a droc’h
A bemzek botezad !
Sellet-ê, kreiz ar prad,
Dêvet gant an heol tom,
Ar c’houezadur a ziver
’Vel eur c’hlizenn bervet ;
Ar « maout » a vez gwerzet ker,
En bro ar vretoned.
Mar deo kalet ar boan,
An enor a vo bras…
Arôk bepred ha buhan,
Lemet ervad, pôtred !
Na glevet ket war an tân,
Trouz an uou fritet !
Micher al labourer
A zo tenn ha poanius,
Mes e spered dibreder,
’Vel evnig ar c’hoajou,
A zo dilu ha seder
Pell diouz fank ar c’hêriou.
Poaniet a galon vad,
Falc’herien Breiz Izel,
Ha pa deuy tôl an ankou
Da derri ho chaden,
Henvel ouz bleun ho prajou,
C’houi a varvo laouen. :
Koulmig Arvor.
# Ar feunteun zu

| ◄ Serr-noz | Ar feunteun zu | Arnev ► |
An dour a gouezh, goustad, berad ha berad, a-hed ar raden gouez.
Didrouz ha lizidour e virbilh an dour diouzh gorre an bantenn ; abaoe kantvedoù e kouezh a veradoù ingal, ingal, diouzh kalon ar garregenn.
Noz ha deiz, a-hed ar raden leizh, berad ha berad, goustad.
Hep trouz ebet e kouezh a-hed ar raden gouez, en un naoz re zon evit bezañ gwelet.
Perak avat e c’hoarvezas, p’edon va-unan, e chomis betek ma nozas o sellout, en estrenvan, ouzh an dour o veradañ ; ha pa nozas, e klevis ar garregenn o wadañ, a-hed ar raden hir, berad ha berad, goustad, e kalir an noz.
# Ar er sourci de héli er Règl

| ◄ Ar er Mortification | Ar er sourci de héli er Règl | Ar en devotion d’er Uériès ► |
1° CONSIDÉRET penaus éma un dalledigueah vras bout é clasq bihuein revé hou fantasi, goudé ma hoès hum ingaget a volanté vat én un Urh en dès ur règl tennet ag er honseilleu e ra hun Salvér én aviel ; hac èl-cé a p’hé héliér é pligér bras d’en Eutru Doué, ha ma n’hé héliet, hui e zeï de vout ur main a scandal én Urh. Ma n’en doh fidel de viret hou règl, n'en doh quet fidel de græce Doué en dès hou calhuet d’er stad e hoès queméret, ha displijadur vras e rehet d’hou perdér ha d’hou ç’hoéreset devot, e remerquou hou yeinnion hac hou técouragemant.
2.° Considéret fal diguearéeu er verdér yein ha dégourage é quevér ou règl. Lod e lar ne vanquant meit é treu distér : sant Bernard e rescond dehai èl ma rescondai d’é Venéh, sel disterroh é en dra e vanquet, sel æssoh oai d’obér ; rac-cé é clasq hum excusein, hui hum gondan. Lod aral e cheleu hac a la fin e gred tantation ordinær en drouc-speret énep d’er-ré e vihue én ur stad santel benac, èl en dut a ilis, er Venéh pé Leannéset, hac er verdér un Urh benac. Er goal esprit e ra dehai de gredein n’end int quet ér stad ma ou goulen en Eutru Doué. Eit miret doh en tantationeu-zé, ne fal quet ou cheleu, mæs chongeal a ben é tant er muihan d’er-ré e zou é stadeu santel ér mod-cé. Bout-zou én Urh a benigen, èl é quèment stad-zou, lod pinhuiqueoh, lod ag ur famil ihuelloh, lod é cargueu brassoh eit lod aral, hac haval guet-ai é teliant hum ziforhein doh er ré-ral. Eit pellat en tantation-zé, er sort gueih tud-cé e zeli chongeal mar laquér er sort difforhance-cé étré en dut, é ma en dalledigueah hac en orgueil, deit a behet Adam, en dès degasset quement-cé ér bed. Mæs dirac Doué, n’en dès meit er santeleah hac er fallanté e laqua difforhance étré en dut : er-ré hum gav hac hum laqua er-ré izellan, e zou er-ré ihuellan dirac t’ou, emé hun Salvér d’é Apostolet.
3.° Er moyant de reneuéein én hou calon er gred carantéus de viret ha de héli er règl, e zou considérein en dès en Eutru Doué hou calhuet d’er stad-cé, é ma ean en dès reit deoh er règl-zé de viret, hac é vou dehou e tacorehet cont d’en dé ma vehet juget. Sellet erhat bermen a ean e gavou mad hou ç’excusieu nezé. Rac deusto ma n’en dé quet ur pehet manquein d’er règl, neoah ne fal quet credein é vou trettet ér memb fæçon, é jugemant en Eutru Doué, unan en dou hi heliet hac un aral n’en dou quet. Considéret liès er gret carantéus hac er fidélité en dès bet er Sænt hac er Santéset ag en Urh de héli ou règl. Goulennet pardon guet Doué ha guet er Patriarh santel sant Françæs, bout bet inutil ha scandalus én é Urh ; ha queméret ur résolution crihue de vout fidelloh er rest a hou puhé de viret hou règl guet er brassan sourci. Remerquet neoah é permet er règl goulen dispance pé changemant é léh er péh e zou rai diæz.
# Ar fagoder hac an Ancou

| ◄ Ar bleiz hac an oan | Ar fagoder hac an Ancou | An osac’h oaget hac e diou vestrez  ► |
Eur c’hæz fagoder coz croummet didan an oad,
Tortet c’hoas gat eur bec’h qeuned troc’het er c’hoad,
A gammejou munud, dibarfet ha stronsus,
En em stleje var-zu e lochiq moguedus.
Yosted ne alle mui gat squizder ha gat poan : E taul e samm d’an traon, dre despet oc’h e doan.
Pe seurd joa am eus me aba ma ’m’oun er bed ? Qen paour ha me, biscoas, hac he so bet cavet ? Guech n’am eus tamm ebet ; evit repos, jamæs ! Sourdardet da loja, bugale ha maouez ;
Creançour da bea, an dever, an autrou ! Tennet an daulen-se eus e oll viseriou,
E hopas d’an Ancou. Hi a zired d’ar c’hri.
Na petra rin-me did evit ta soulaji ? — Va sicourit, mar plich, da samma va orden : Un tauliq dorn eb-qen ; eb dale, c’hui, souden,
A ello ; va c’homer, moned c’hoas en ho tro.   Ar marv so ar louzou da guement anqen so : Gouscoude, tud, e lec’h ma zomp
Chomomp e qeït ha ma elfomp.
Guëll’ e d’an den, graï a garo,
Gousaon poan eguet ar maro.
# Ar falc’her

| ◄ D’ar re o deus klevet | Ar falc’her | Bennoz d’hec’h, ma Doue !  ► |
* Selaouit du-hont ar Falc’her,
* O lemma he falc’h ’tal ar ster.
* Krenit, ieot glaz ha c’hui bleuniou,
* Krenit, henes eo oc’h Ankou !
* M’hen gwel en korn ar prad du-hont,
* Gant e zremm rust ha divergont ;
* Lemma ’ra he falc’h o kanan :
* — Troc’ha mad raio, emezhan ! —
* Allaz ! miz ewenn ’zo digwet,
* Ha dre-holl brema ’vo falc’het,
* Ar ieot er parkou, er pradou,
* Ha gant-he, siouas ! ar bleuniou.
* Evnidigo, na ganit ket,
* Poan ’ra d’am c’halon ho klewet ;
* Tao, turzunel, tao, laouenan,
* Alc’houeder, paouezit ho kân !
* Bleuniou-bihan ker koant er prad,
* Gwir blijadur ann daoulagad,
* C’hui pere ’m euz kement karet,
* Ma c’halon a zo glac’haret !
* Met c’hui, da vloaz, a deuio c’hoaz,
* Bleunigou gwenn, melenn ha glaz,
* C’hui ’vo are laouenn ha koant,
* Hag ann hol ho sello gant c’hoant.
* Met me na vleuin ken siouas !
* Ha pa deuio ar Falc’her-braz,
* Ewit bikenn a vin falc’het,
* Ha ma deiou ’vo tremenet ! —
* Nann ! Nann ! n’eo ket gwir kement-se,
* Rag me ’as-vewo c’hoaz un dé,
* Lec’h eman ar c’haera bleuniou,
* En liorz Doue, en Envou ! —
Kerarborn, 25 a viz Ewenn, — 1869.
F.-M. Ann Huel.
# Ar feunteun a drué

Oberennoù damheñvel pe handelvoù all zo ivez, gwelout Ar Feunteun a drue.
| ◄ Son ar vergerennic | Ar feunteun a drué | War ar stanc ► |
Me ’zo eun den iaouanc o roula ma micher, A ra ma demeurans ebars en pep cartier ;
 ’M eus laket em speret monet da labourad Da di ma mestres kès, -hac on avizet mad.
 Pa allis caout an tu da gomz gant ma mestres, Me na scuijen jamès, en he c’hompagnones,
 Ewit laret d’ezhi comzou a garante, Objet a blijadur, carget a amitie.
 Ma mestres ’zo hanvel ouz eur boket soursi, Pe c’hoaz ouz eur rozenn, pa ve ’n he geoni ;
 Pe ouz eur mezelour carget a sclerijen : O Doue eternel, brawa da feumeulen !
 N’ ’c’h eus ket zonj, ma mestres, hen em gavjomp, eun de, En cornic ho jardin, dindan eur bod laure ?
 Hac eno remerqjomp eur feuteun a drue, Carget deuz hon daelo, ann eil hac egile,
 Hac eno remerqjomp eur feunteun a c’hlac’har, Daelo hon daoulagad a goueze d’an douar.
 Pa vo marw ma mestres, me zavo ’n ermitach, En cornic ma jardin, ha war vord an hent braz,
 Ha me chomo eno, ar rest deuz ma buhe, Ken ’vo madeles Doue ma c’hass gant-han d’an ne ;
 Ha me chomo eno, hac ann de hac ann noz, Ken a vo ma mestres en gloar ar baradoz.
 Mar ’c’h eus c’hoant da glevet piou hen eus ar zôn grêt, Ez eo eur pôtr iaouanc, a gêr ar C’hozvarc’hed.
Plouaret.
# An Hini-Goz

Oberennoù damheñvel pe handelvoù all zo ivez, gwelout An Hini Gozh.
| ◄ Diougan maro Par-Iz | An Hini-Goz | Dousik koant ar Barz ► |
AN HINI GOZ
* Eun deiz bennag an Hini Goz
* A c’hourveaz ’n he gwele kloz ;
* N’eo ket eun noz, n’eo ket eur zun :
* Pevar c’hant bloa ec’h eo bet hep dihun,
* Lon, lon la, tra deri lon la.
* En pad mil bloa meur a roue
* En doa bed lod ’n he c’harante,
* Mez choum a re beo war o lerc’h,
* Glan hec’h ine, glan he c’horf ’vel an erc’h.
* Da diveza ’oa dimezet
* Da roue Franz, gantan karet,
* Rak keilhet oa bet en yaouank
* He c’halon c’hoaz ken zeder, ken dizank !
* Eun aberdaez-noz eur mevel
* A c’houezaz an tan er c’hastel…
* Dibennet eo bet ar roue :
* An Hini Goz a zihunaz neuze.
* Kant bloavez all zo tremenet :
* An Hini Goz n’eo ket trec’het,
* Ha kaer a zo skei war he dor,
* Na werzo ket d’ar mevel hec’h enor.
* An Hini Goz eo hon mamm Breiz,
* Entanet he c’halon ’n he c’hreiz :
* — « Kentoc’h, emei, kentoc’h mervel,
* Na vo biken kailharet Breiz-Izel. »
* War-lé ! Bugale an Arvor !
* Ra zavo ennomp ar fulor,
* Ar fulor zakr evit hargas
* Enebourien an hini hor magas.
* — « Lar d’in-me petra a rafez,
* Mab karantezus, ma welfez
* Eun den o tispriz da ouenn-dud ? »
* — « Ma dorn pounner e lakfe raktal mud. »
* — « Na glevez ket an Ermeziad
* O troug-komz bemdeiz deus da dad,
* Deus da vreudeur ha deus da vamm ? »
* — « Mar e glevfen, na choumfe ket dinam. »
* — « Digor ’ta da ziskouarn neuze,
* Chilaou hag e klevi bemde
* Kojou kazus an dud diroll. »
* — « Me vefe gouest da skei meur a veustaol. »
* — « Neuze warnê te a skoio :
* Emaint o walla da Vamm-Vro,
* O tiskar he brud hag he yez :
* ’Vit eur Breizad, kement-se zo eur vez.
* Na welet ket ’ta e zo c’hoant
* Da droki d’ei he gwiskamant,
* He giziou hag he feiz, koulz all ? »
* — « Malloz ! malloz ! re bell ec’h omp bet dall ! »
* — « Trunsen dero, dired em dorn,
* Me ’m eus da fruka meur ’askorn,
* Me ’m eus da frailha meur a benn,
* Dired ama, trunsen vad, ma zrunsen.
* — « Tan ha kurun ! d’in-me e fell
* Na stoko den ouz Breiz-Izel,
* Gwaz d’an hini a dostaio :
* War e groc’hen me zino ma hano,
* Lon, lon la, tra deri lon la. »
# An Idolatri

| ◄ Ar Religion | An Idolatri | Ar Superstition ► |
Idolatri a so ur guer grec peini a signifi adori an idolo. Idol a signifi statu pe imaich. Er Scritur sacr ar guer-se so impliget evit signifiout ar fals Doueo ; rac ar Bayanet a adore ar grouadurien ha memes o c’himajo. Doue epquen a dle bezàn adoret ; adori treo-all eo cometi an idolatri. En ur sans e voar idolatret pa lequeer e gonfianç hac e attachamant en treo crouet, evel ma zeo pec’het d’ar re a laquee o c’harantez, o c’hatachamant dominant en henorio, er plijadurezo, er mado eus an douar. An impurete hac an avariçdet a so un indolatri, eme sant Paul ; ha quement se a so un exempl terribl a dallidiguez an dud. Passe m’o defe abandonet Doue, hac en em livret d’o c’horruption, int capabl a bep sort drouc, memes ar re o deus ar muya a anaoudeguez hac a sclærigen.
# An Ifern

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Dischennamb ol, christenion, embannet e-barzh Guerzenneu eid escobty Guénèd, 1857
* Diskennomp ol, kristenien (An ifern), embannet e-barzh Kantikou brezonek eskopti Zan-Briek ha Landreger, 1924
* Diskennomp holl, kristenien, embannet e-barzh Kantigou brezonek eskopti Sant-Brieg ha Landreger, 1934
Sellout ivez ouzh :
# An Heol hag an Avel

| ◄ D’an dud figus | An Heol hag an Avel | Ar C’haz hag ar Raz koz ► |
* Eun deiz an heol hag an avel
* A velaz o tont eus a bell
* Gant an hent bras eur beacher
* Doublet mad oc’h ar goal amzer
* Edot var dro kal ar goan,
* Ha d’ar mare-ze a gredan
* E ve mad d’ar veachourien
* Lacat mantel en ho c’herc’hen.
* Diouz eur c’hostez heol o para
* Diouz eun all glao o caillara.
* Bep an amzer kaneveden
* Gant he liou ruz, glaz ha melen
* D’ar re so er mæz a lavar :
* Tolet evez an nep a gar :
* Ha rag-se an discar-amzer
* Miziou douetuz a c’halver,
* Hor beachour, na petra-ta
* Eur vantel vad a voa ganta ;
* Mezer dispar, cre ha teo,
* Rag aoun en doa rag ar glao.
* Hema, eme’n avel, a gred
* En deus pep tra evel m’e dlet ;
* Biscoas ne velas pot avel
* O planta c’huez en eur vantel !
* Boutounou bremaig a strinco,
* Hag ar vantel, pe me velo
* Gant ar gounnar kuit a ielo.
* Eun tam c’hoari, eun tam ebat
* Hor bezo, mar kirit, timat.
* Mad, eme’n heol, lakeomp claoustre
* Ep chom da riotal keit-se ;
* Da c’hout piou en do genta
* Divantellet ar c’hanfard-ma.
* It, eur pennad me ho lezo
* Gant coabr ha coumoul d’am golo.
* Setu dioustu ar pot avel
* En em c’huez evel soroc’hel,
* Leis he gorf a long a ezen,
* Koenvi ra evel barriken.
* C’hueza ra stard, sutal, stracal,
* Steki, heja, sourral, boudal ;
* Toennou veler discaret,
* Listri broustet, guerniou torret ;
* Pep tra a gren hag a horjel,
* Ha perag ? evit eur vantel.
* Biscoas an ifern dinasket
* Eur seurt tousmac’h n’en devoa gret.
* Mes caer en doue kemeret beac’h,
* D’ar beacher ne voue ket treac’h ;
* Rag seul vui ma croze’n arne,
* Seul vui hor c’hanfard a starde
* He vantel var dro he ziouscoaz.
* An avel he boan a gollas.
* P’en doa great pot avel he ïoul
* An heol a rinsaz ar c’houmoul,
* Para ra var gein ar c’hanfard ;
* Hema he vantel a zistard ;
* Tomder a ia dre he izili,
* Ha souden e comans c’huizi,
* Kerkent ar vantel so sclapet ;
* An heol he glaoustre gounezet.
* An ners ne de ket ato sur,
* Dousder eo benveg an den fur.
# An Hini Goz

Oberennoù damheñvel pe handelvoù all zo ivez, gwelout An Hini Gozh.
Adaptation française &
harmonisation de
Maurice DUHAMEL
* Diskan
* An hini goz eo va dous,
* An hini goz eo zur !
* 1.
* Ha goulskoude var a velan,
* An hini yaouank ar vravan.
* Diskan
* 2.
* An hini yaouank a zo koant,
* An hini goz e deus arc’hant.
* Diskan
* 3.
* An hini goz am c’hondu mad,
* An hini goz a zo d’am grad.
* Diskan
* 4.
* Ha goulskoude ebarz e kear,
* An hini yaouank a garer.
* Diskan
* 5.
* An hini yaouank ’zo ker sounn !
* An hini goz zo ’n tamik kroumm.
* Diskan
* 6.
* An hini yaouank ’zo lijer,
* An hini goz a zo pounner.
* Diskan
* 7.
* An hini goz e deus bleo gwen,
* An hini yaouank bleo melen.
* Diskan
* 8.
* An hini goz, liou raden zec’h.
* An hini yaouank liou an erc’h ;
* Diskan
* 9.
* Liou an erc’h eo hag hi ker yen,
* Na ra gozik eur zell ouz-hen.
* Diskan
* 10.
* Ha goulskoude n’ouzon perak
* Ma chalon ra tik-tak, tik-tak ?
* Diskan
* 11.
* Tik-tak a ra ma c’halon baour
* Pa ’zan da skei var doul an nor.
* Diskan
* 12.
* — « Tec’h alese, tec’h kuit, tec’h pell ! »
* An hini goz a zo kant gwell. —
* Diskan
* 13.
* An hini goz a zo kant gwell,
* Ne ra ket taillou demezel.
* Diskan
* 14.
* Demezelled na reont bepred
* Nemet goap eus ar Vretoned.
* Diskan
* 15.
* Pa dao an dorn var benn he glin,
* An hini goz a c’hoarz ouz-in.
* Diskan
* 16.
* An hini goz ’zo Bretonez,
* An hini yaouank ’zo Gallez.
* Diskan
* 17.
* Pell eo ganhen var ar Gall brein,
* Gant groc’hen an Diaoul var he gein !
* Diskan
* 18.
* Fae eo ganhen gant ar C’hallez
* Gant hi karnou en he botez.
* Diskan
* 19.
* Mar gonzit a briedelez,
* Komzit d’in eus ar Vretonez.
* Diskan
* 20.
* Ne lakfen van pa ve laret,
* Eo ar Vretonez groac’hellet.
* Diskan
* 21.
* Evitan da vut groac’hellet,
* Eun aval, blaz fall n’en deus ket.
* Diskan
* 22.
* Brezet drouk gant deb a garo,
* Troc’het an ed, donet e vo.
* Diskan
* 23.
* Bezet drouk gant neb a garo,
* Ma dous ha me ni eureujo.
* Diskan
* 24.
* Ni ’gousko en eur gwele kloz,
* Var ar pell fresk bemnoz, bemnoz.
* Diskan
* 25.
* Ha pa ve ker koz hag ar bed
* Ganhen e vezo goalennet.
* Diskan
* An hini goz eo va dous,
* An hini goz, eo zur !
# An Hollaika

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Ann alike (1846)
* Ann hollaika (1867)
* Ann hollaika (1883)
E-barzh Soniou Feiz ha Breiz, embannet e 1930 :
# An Hollaïka

Oberennoù damheñvel pe handelvoù all zo ivez, gwelout An Hollaika.
| ◄ Angelus an noz | An Hollaïka | An Astrailhad ► |
Kanaouenn ar vesaerien e Kerne ; hanvet eo an hollaïka dre m’ema ar c’hiz gand ar re a stag gand ar c’han-ze da lezel alïes, a bouez penn, ar youc’hadenn : Hollaïka, hollaïka !
* Disul vintin, dal ma savis da vont gant va saout er maez,
* Me ’ gleve va dous o kana, anat mat oa diouz he mouez ;
* Me ’ gleve va dous o kana, kana ge war ar menez,
* ha me ’ mont da zevel eur zon da gana ganti ivez.
* Ar genta gwech ma ’m eus gwelet Marc’haridig, va mestrez,
* oa oc’h ober he fask kenta e-barz iliz va farrez,
* E kreiz tre, barz iliz Fouesnant edo gand ar vugale,
* D’ar pred-se he doa daouzek vloaz ha me daouzek vloaz ive.
* Evel bleun melen ar balan, pe ’vel ar rozennig c’houez,
* ’Vel ar rozenn c’houez ’ kreiz al lann, oa etrezo va mestrez.
* Tra m’oa padet an oferenn, met sellet outi ne raen,
* Ha seul-vui ma sellen outi ha seul vuioc’h he c’harien.
* Me ’m eus eur wezenn em liorz ’zo karget a avalou,
* Hag eun dachennig c’hlas dindan ha tro-war-dro bodennou,
* Pa deuio va dousik koantik, va muia karet d’am zi,
* Ni a yelo da zisheolia, va dous ha me dindanni.
* An aval rusa a dapin hag eur boked ’rin ’viti,
* Hag eur rozinil a garan a lakin ivez d’ezi
* Eur rozinilig gwall wenvet, abalamour d’am enkrez
* rak n’em eus ket bet c’hoaz diganti eur pok a wir garantez.
* HI
* Tavit, gant ho son, va mignon, tavit prim gant ho komzou,
* An dud o vont d’an oferenn ’zo en traon ouz hor selaou,
* Eur wech all pa zeuimp d’al lann, pa vimp hon unan hon daou
* Eur pokig a wir garantez ’roïn d’eoc’h, unan pe zaou !
BARZAZ BREIZ.